Բայց եթե ճիշտ է, որ ձգտումը բավարարվում է հաստատության միջոցով, ապա վերջինս չի բացատրվում ձգտումով: Սեքսուալ կարիքները երբեք չեն կարող բացատրել ամուսնության հնարավոր բազմապիսի ձևերը: Ո՛չ բացասականն է բացատրում դրականը, ո՛չ էլ մասնավորը՝ ընդհանուրը, ամբողջականը: «Ախորժակը բացելու» ցանկությունը չի բացատրում ապերատիվի օգտագործումը, որովհետև ախորժակը բացելու հազար ու մի ուրիշ միջոցներ կան: Վայրագությունը ոչ մի կերպ չի բացատրում պատերազմը, սակայն նրա մեջ է գտնում իր լավագույն դրսևորումը: Ահավասիկ հասարակության պարադոքսը. մենք խոսում ենք սահմանվածության մասին, երբ գտնվում ենք բավարարվածության երևույթի առջև, որը չի բացահայտվում բավարարվածության հասնելու ձգտումով, համենայնդեպս՝ ոչ ավելի, քան տեսակի հատկանիշներն են դա բացատրում: